**Zmluva o dodávke plynu   
pre odberateľov kategórie Malé podnikanie a organizácie (maloodber)**

uzatvorená podľa § 269 ods. 2 zákona č. 513/1991 Zb. Obchodného zákonníka a v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov

(ďalej len „zmluva“)

**Zmluvné strany**

**Odberateľ:**

Názov: **Národná banka Slovenska**

Sídlo: Imricha Karvaša 1, 813 20 Bratislava 1

Zastúpený: *<vyplní verejný obstarávateľ>*

IČO: 30 844 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu v tvare IBAN: SK07 0720 0000 0000 0000 1919

Zriadený zákonom NR SR č. 566/1992 o Národnej banke Slovenska v znení neskorších predpisov

(ďalej len „odberateľ“)

**Dodávateľ:**

Obchodné meno: *<vyplní uchádzač>*

Sídlo: *<vyplní uchádzač>*

Zastúpený: *<vyplní uchádzač>*

IČO: *<vyplní uchádzač>*

DIČ: *<vyplní uchádzač>*

IČ DPH: *<vyplní uchádzač>*

Bankové spojenie: *<vyplní uchádzač>*

Číslo účtu v tvare IBAN: *<vyplní uchádzač>*

Zapísaný: *<vyplní uchádzač>*

(ďalej len „dodávateľ“)

(odberateľ a dodávateľ sa ďalej spoločne označujú aj ako „zmluvné strany“)

# Preambula

Odberateľ ako verejný obstarávateľ vyhlásil oznámením č. .................,zverejneným vo Vestníku verejného obstarávania č. .................dňa.........., nadlimitnú zákazku s názvom *,,Dodávka zemného plynu na obdobie 2023 - 2026“.* Na základe vyhodnotenia ponúk bola ponuka dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku dodávateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu. Touto zmluvou sa stanovuje právny režim dodania tovaru uvedeného v predmete tejto zmluvy.

**1.** Zmluvné strany sa dohodli na osobitných dojednaniach zmluvy počas Zmluvného obdobia **od 1.1.2023 do 31.12.2026**, pre Vyhodnocovacie roky nasledovne:

prvý vyhodnocovací rok, od **01.01.2023** do **31.12.2023**

druhý vyhodnocovací rok, od **01.01.2024** do **31.12.2024,**

tretí vyhodnocovací rok, od **01.01.2025** do **31.12.2025,**

štvrtý vyhodnocovací rok, od **01.01.2026** do **31.12.2026.**

(i) Dodávateľ pre ocenenie dodávky plynu **od 1.1.2023 do 31.12.2026** uplatní podmienky a zložky ceny podľa platného cenníka zverejneného na webovom sídle dodávateľa s tým, že pre každé jednotlivé odberné miesto odberateľa uvedené v Prílohe č.1, ktorého dodávka je oceňovaná dohodnutým druhom tarify, bude zložka ceny SOPO v príslušnom roku určená vo fixnej výške a to vo výške váženého aritmetického priemeru ceny **v tarife** **V z tejto zmluvy pre odberné miesto č. ...................... pre príslušný Vyhodnocovací rok**. V zložke SOPO je započítaná aj fixná mesačná sadzba (FMSO). Cena za služby súvisiace s prepravou je stanovená v zmysle platného cenníka dodávateľa a cena za služby súvisiace s distribúciou pre príslušné OM a príslušný Vyhodnocovací rok je stanovený v zmysle platných Rozhodnutí Úradu pre reguláciu sieťových odvetví, ktorým sa spoločnosti SPP -distribúcia, a.s. určujú tarify za distribúciu plynu. Výšku ceny za opakované dodávky plynu určí Dodávateľ podľa predpokladaného odberu plynu určeného v Zmluve, predpokladanej ceny za dodávku plynu a platných Rozhodnutí ÚRSO.

V prípade, že odberateľ v jednotlivom odbernom mieste so zmluvne dohodnutým druhom tarify odoberie počas obdobia dvanásť po sebe nasledujúcich kalendárnych mesiacov alebo počas kalendárneho roku plyn v objeme presahujúcom príslušnú hranicu (so zohľadnením tolerancie), bude v súlade s Prevádzkovým poriadkom PDS vyúčtovaný poplatok za prekročenie tejto hranice (Hranica je určená Úradom pre reguláciu sieťových odvetví).

(ii) V prípade, ak dodávka plynu na jednotlivom odbernom mieste odberateľa, celá alebo časť dodávaného objemu plynu, bude podliehať cenovej regulácií v zmysle platných legislatívnych predpisov, a to vzhľadom na subjekt odberateľa alebo použitie odobratého plynu, a cena stanovená podľa písm. (i) bude v rozpore s cenovou reguláciou postup podľa písm. (i) sa neuplatní; dodávateľ v takomto prípade ocení dodávku plynu podľa cenníka dodávateľa platného pre ocenenie dodávky plynu za regulované ceny. V prípade, ak cenovej regulácií podľa predošlej vety bude podliehať iba časť dodávaného objemu plynu, pre ocenenie ostatnej časti dodávky plynu do odberného miesta použije dodávateľ ceny podľa platného cenníka dodávateľa pre danú kategóriu odberateľa; nárok na zníženie ceny v zmysle písm. (i) vo vzťahu k dotknutému odbernému miestu tým odberateľovi zaniká.

**2.** Zmluvné strany sa dohodli na Obchodných podmienkach pre opakované dodávky plynu v zmysle Prílohy č. 2 tejto zmluvy, a to s účinnosťou od 1.1.2023.

**3.** Doba trvania tejto zmluvy je na dobu určitú, a to na obdobie 48 kalendárnych mesiacov. Obdobie 48 kalendárnych mesiacov v zmysle predošlej vety začína plynúť dňom 1.1.2023.

**4.** Pre potreby ocenenia dodávky plynu v zmysle tejto zmluvy sa odberateľ zaväzuje predložiť dodávateľovi stav všetkých meradiel podľa jednotlivých odberných miest uvedených v Prílohe č. 1 tejto zmluvy ku dňu začiatku účinnosti tejto zmluvy, a to najneskôr do troch pracovných dní po začiatku jej účinnosti. Odberateľ sa zaväzuje predložiť dodávateľovi stav všetkých meradiel rovnako vždy aj na konci každého príslušného Vyhodnocovacieho roka. Ak odberateľ nepredloží stav meradiel v požadovanej lehote podľa predchádzajúcej vety, použije dodávateľ plynu pre potreby ocenenia dodávky plynu spôsob určenia plynu v zmysle platného Prevádzkového poriadku a Technických podmienok dodávateľa.

**5.** Odberateľ svojim podpisom vyjadruje súhlas s druhmi taríf ako zazmluvnenými druhmi taríf na obdobie trvania tejto zmluvy, ako sú tieto druhy taríf uvedené podľa jednotlivých odberných miest v Prílohe č. 1 tejto zmluvy.

**6.** Odberateľ sa zaväzuje, že pre odberné miesta s dohodnutým druhom taríf v zmysle Prílohy č.1 tejto zmluvy nezmení druh tarify počas doby trvania tejto zmluvy.

**7.** Odberateľ s dodávateľom sa dohodli na fakturačnom období 1 rok a splatnosti faktúr 30 dní odo dňa odoslania faktúry dodávateľom na adresu odberateľa. Faktúry za opakovanú dodávku plynu budú odberateľovi účtované polročne v každom jednotlivom vyhodnocovacom období. Zálohové platby budú vypočítané tak, aby v jednotlivom vyhodnocovacom období bolo zálohovo uhradených 50% celkovej hodnoty očakávanej spotreby. V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, odberateľ ju vráti dodávateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry odberateľovi.

**8.** Zmluvné strany sa dohodli, že dodávateľ bude zasielať len elektronické faktúry z e-mailovej adresy dodávateľa: <vyplní uchádzač> na e-mailovú adresu odberateľa: faktury.ofr@nbs.sk, vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú povinné zmenu e-mailových adries bezodkladne oznámiť písomne druhej zmluvnej strane, s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Dodávateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr.

**9.** V prípade, ak odberateľ ukončí odber pred uplynutím Zmluvného obdobia z dôvodu prechodu alebo prevodu výkonu jeho činnosti na tretí subjekt, a zároveň tento tretí subjekt vstúpi ako nový odberateľ do práv a povinností odberateľa (uzavretím trojstrannej dohody s dodávateľom a pôvodným odberateľom), pri vyhodnotení skutočného odberu zohľadní dodávateľ novému odberateľovi množstvo odobraté pôvodným odberateľom, ak sa strany nedohodnú inak.

**10.** Tieto Osobitné dojednania sa vzťahujú na dodávku plynu do všetkých odberných miest odberateľa uvedených v Prílohe č. 1 počas Zmluvného obdobia. Ustanovenia tejto zmluvy majú prednosť pred ustanoveniami Obchodných podmienokObsah Osobitných dojednaní má prednosť pred obsahom Obchodných pomienok a obsahom cenníka dodávateľa.

**11.** Meranie množstva plynu: meranie sa bude uskutočňovať meracím zariadením prevádzkovateľa distribučnej siete (ďalej iba PDS) v mieste dodávky v súlade s platnými všeobecne záväznými právnymi predpismi, platným Prevádzkovým poriadkom PDS a Technickými podmienkami PDS.

**12.** Náklady na výmenu, ciachovanie a servis meradla sú hradené v súlade s platnou legislatívou prevádzkovateľa distribučnej sústavy dodávateľa.

**13.** Táto zmluva je vyhotovená v štyroch originálnych vyhotoveniach, z ktorých dodávateľ dostane jedno originálne vyhotovenie a odberateľ dostane tri originálne vyhotovenia.

**14.** Zmeny a doplnky k zmluve je možné vykonať len písomným dodatkom na základe dohody zmluvných strán a v súlade so zákonom č. 343/2015 o verejnom obstarávaní a o zmene a doplnení niektorých zákonov v znení neskorších predpisov.

**15.** Táto zmluva je povinne zverejňovaná podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 271 ods. 2 a § 1 ods. 2 Obchodného zákonníka a s ustanoveniami § 47a Občianskeho zákonníka. Dodávateľ súhlasí so zverejnením a sprístupnením tejto zmluvy podľa ustanovení zákona o slobodnom prístupe k informáciám na zverejnenie a sprístupnenie jeho údajov uvedených v tejto zmluve podľa ustanovení zákona o slobodnom prístupe k informáciám, a to zverejnenie odberateľom na dobu trvania povinnosti odberateľa podľa § 5a zákona o slobodnom prístupe k informáciám.

**16.** Táto zmluva nadobúda platnosť a je pre zmluvné strany záväzný odo dňa podpisu oprávnenými zástupcami oboch zmluvných strán, účinnosť nadobúda dňom nasledujúcim po dni jeho zverejnenia na webovom sídle (internetovej stránke) odberateľa (§ 47a ods. 1 Občianskeho zákonníka v spojení s §5a ods. 1 a 5 zákona o prístupe k informáciam).

**17.** Odberateľ týmto vyhlasuje, že plyn odobratý podľa tejto zmluvy nakupuje

1. výlučne pre vlastnú spotrebu alebo
2. aj na účely jeho ďalšieho predaja

Odberateľ vo všetkých vyhotoveniach zmluvy označí zvolenú alternatívu. Ak tak neurobí, za odberateľom deklarovanú sa považuje alternatíva a). Ak počas trvania tejto zmluvy dôjde u odberateľa k zmene účelu využitia plynu nakúpeného podľa tejto zmluvy, je odberateľ povinný o tejto skutočnosti obratom písomne informovať dodávateľa. Dodávateľ je na základe vyššie uvedeného vyhlásenia odberateľa povinný plniť povinnosti vymedzené dodávateľovi § 69 platného Zákona o energetike.

18. Neoddeliteľnú súčasť tejto zmluvy tvoria nasledujúce prílohy :

* 1. Špecifikácia OM odberateľa
  2. Obchodné podmienky

Za odberateľa Za dodávateľa:

V Bratislave dňa .................... 2021 V ...................................... dňa ............................

……………………………………………. ……………………………………….

(podpis oprávnenej osoby) (podpis oprávnenej osoby)

**Príloha č. 1** k zmluve o dodávke plynu pre odberateľov kategórie Malé podnikanie a organizácie (maloodber) - **Špecifikácia OM odberateľa**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Odberné miesto** | | | | | | | | **Predpokladaný**  **ročný odber v kWh\*\*** | **Predpokladaný ročný odber v m3\*\*:** | **Dohodnutý**  **druh tarify:** |
| **Dátum**  **prihlásenia** | **číslo OM** | **názov OM** | **Obec:** | **Ulica:** |  | **č. orient.:** | **č. súp.:** |
| 1.1.2010 | 4100002605 | NBS prenajatý objekt | Bratislava | Vazovova |  | 2 |  | 268000 | 25 046 | M7 |
| 1.1.2010 | 4100012966 | NBS archív | Bratislava | Cukrová |  | 10 | 8 | 410000 | 38 317 | M8 |
| 1.1.2010 | 4100020426 | NBS - Expozitúra NZ | Nové Zámky | T.G.Masaryka |  | 3 | 8970 | 151 000 | 14 112 | M7 |
| 1.1.2010 | 4100031781 | NBS - Expozitúra BB | Banská Bystrica | Národná |  | 10 |  | 240 000 | 22 430 | M7 |
| 1.1.2010 | 4100035535 | NBS - Expozitúra ZA | Žilina | A.Bernoláka |  | 74 | 8192 | 140 000 | 13 084 | M7 |
| 1.1.2010 | 4100040189 | Múzeum mincí a medailí | Kremnica | Angyalova |  | 24 | 486 | 98 000 | 9 159 | M6 |
| 1.1.2010 | 4100052757 | NBS VUZ Bystrina kotolňa | Vysoké Tatry | Nový Smokovec |  | 21 | 21 | 275 000 | 25 700 | M7 |
| 1.1.2010 | 4100052764 | NBS VUZ Bystrina kuchyňa | Vysoké Tatry | Nový Smokovec |  | 21 | 21 | 10 000 | 935 | M2 |

\*\*Ak odberateľ vyplní údaj o predpokladanom ročnom odbere plynu v kWh aj m3, záväzná bude hodnota v kWh

**Príloha č. 2 :**

**Obchodné podmienky**

**pre opakované dodávky plynu pre odberateľov plynu kategórie Malé podnikanie a organizácie (maloodber) s účinnosťou od .............................(okrem Malých podnikov)[[1]](#footnote-1)**

*<vyplní uchádzač>*

1. Obchodné podmienky poskytovania univerzálnej služby pri dodávke plynu pre Malé podniky sú zverejnené samostatne. [↑](#footnote-ref-1)